**Pleoape**

*Daniela Bălăuță*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pleoape

Pasul tău dintre secunde

Odihnit pe malul verde

Între șoapte îmi ascunde

Pleoapa grea ce nu se vede.

Răscolești în noapte norii

Rana mută să o dezmierzi,

Când vin zmeii, vânătorii,

În visul lor să nu mă pierzi.

Blândul tău sărut din talpă

Îmi atinge cerul moale,

Printre lacrimi dulci de harpă

Stele vii îmi curg în poale.

Voi dormi cu talpa udă

Peste visele din iarbă,

Învelind cu pleoapa crudă

Aripa ce stă să-mi fiarbă.